
Da li je zabranjeno postiti u danu u koji se sumnja?


* 
* 
* 
* 
* 
* 
* 

 
Da li je zabranjeno postiti u danu u koji se sumnja?

Sila b. Zufer pripovijedao je: “Dok smo bili kod Ammara b. ]asira, donio je pečenu ovcu i ponudio nas: ‘Jedite!’ Neki se čovjek sustegnuo rekavši: ‘Ja postim!’ Ammar reče: ‘Ko posti u danu u koji ljudi sumnjaju neposlušan je Božijem Poslaniku, sallallahu alejhi ve sellem.”‘ Semmak b. Harb pripovijedao je sljedeće: “Ušao sam kod Ikrime kada se sumnjalo je li nastupio ***[ramazan](https://pitajucene.com/search/ramaza/questions/ "Pretraži pitanja o ramazanu")*** ili nije, a on jede. Reče mi: ‘Približi se i jedi!’ ‘Postim’, odgovorih, a on me upozori: ‘Allaha mi, približit ćeš se i jesti sa mnom!’ Rekoh mu: ‘Dobro, možeš li mi o tome ispričati ***[hadis](https://pitajucene.com/search/Hadis/questions/ "Pretraži pitanja o hadisima")***?’ On kaza: ‘Ispričao mi je Ibn Abbas da je Resulullah, sallallahu alejhi ve sellem, rekao sljedeće: Nemojte dočekivati ramazan posteći, već postite kada vidite mlađak, a mrsite kada ga opet vidite, a ako ga ne vidite zbog prašine ili oblaka, upotpunite šaban trideset dana. “”  

Propisi u vezi s poglavljem  

Prvo, Ibn Hadžer zapisao je sljedeće: “Neki su učenjaci ovaj hadis uzeli kao dokaz da je zabranjeno postiti u danu u koji se sumnja. Naime, takvo nešto ***[ashab](https://pitajucene.com/search/ashab/questions/ "Pretraži pitanja o ashabima")*** ne može reći po vlastitom nahođenju, i to se smatra merfu-predanjem. Ibn Abdulberr veli: ‘Učenjaci su jednoglasni u mišljenju da se takve izjave ashaba prihvataju.”‘  

Drugo, da je zabranjeno postiti u ovom danu, stav je većine ashaba i kasnijih učenjaka. S tim u vezi postoje brojna predanja od Omera, Alije, Ibn Omera, Ibn Mesuda, Huzejfe, Ed-Dahhaka, Ibrahima en-Nehaija, Eš-Šabija, lkrime . ..  

O tome je imam Et-Tirmizi ostavio sljedeći ***[zapis](https://pitajucene.com/search/zapis/questions/ "Pretraži pitanja o zapisima")***: “To je mišljenje većine Poslanikovih, sallallahu alejhi ve sellem, ashaba i tabiina. Naime, Sufjan es-Sevri, imam Malik, lbnul-Mubarek, Šafi, Ahmed i Ishak nisu dopuštali da se posti u danu u koji se sumnja, a većina njih govorili su da, ako čovjek posti i kasnije se uspostavi da je već bio nastupio ramazan, mora napostiti taj dan.”  

\_\_\_\_\_\_\_\_\_\_\_\_  

Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


